# **Pályázat**

**a Romániai Magyar Demokrata Szövetség Nőszervezete céljainak megvalósítására**

# **Pályázati felhívás – Tavaszi kiírás 2025**

**Pályázati cél:**

Az RMDSZ Nőszervezete olyan pályázatokat támogat, amelyek hozzájárulnak a helyi közösségek megerősítéséhez és a nők politikai szerepvállalásának növeléséhez. A támogatott rendezvények célja, hogy erősítsék a Nőszervezet jelenlétét, közösségi hálózatát és politikai súlyát, valamint elősegítsék a tagok és érdeklődők fejlődését.

**A pályázat keretében olyan programokat várunk, amelyek:**

* politikai szerepvállalást ösztönöznek, és növelik a Nőszervezet láthatóságát
* közösségépítést szolgálnak, erősítik a helyi közösségek összetartását
* képzéseket, workshopokat vagy előadásokat szerveznek a nők számára, amelyek segítik őket a közéleti szerepvállalásban, vezetői készségeik fejlesztésében
* hálózatépítő eseményeket tartanak, amelyek erősítik a Nőszervezet tagjai közötti együttműködést

**Kiemelt témák:**

1. **Sorsfordító nők**

**Cél:** Olyan események szervezése, amelyek bemutatják azokat a nőket, akik saját területükön változást értek el – legyen az politika, közösségszervezés vagy vállalkozás. Ezek az események nemcsak inspirációt nyújtanak, hanem gyakorlati tudást is adnak a résztvevőknek.

**Lehetséges programok:**

* Beszélgetés helyi sorsfordító nőkkel

**Kik lehetnek a meghívottak?** Önkormányzati képviselők, vállalkozók, akik a saját településükön vagy régiójukban jelentős változást hoztak. **Lehetséges témák:** A közéleti szerepvállalás kihívásai, vezetői tapasztalatok, nők helyzete a döntéshozatalban, stb.

* Workshopok

**Kinek szólhat?** Olyan nőknek, akik aktívan szeretnének tenni a közösségükért.

**Mit nyújthat?** Vezetői készségek fejlesztése, közösségszervezési tippek, gyakorlati tanácsok a közéleti szerepvállaláshoz.

1. **Női kávéház**

**Cél:** Olyan események szervezése, amelyek informális, közvetlen légkört biztosítanak nők számára, hogy megosszák tapasztalataikat, tanuljanak egymástól, hálózatot építsenek és megerősítsék közösségeiket.

**Lehetséges programok:**

* Kötetlen beszélgetés meghívott vendégekkel

**Meghívott vendégek lehetnek:** helyi vagy országosan elismert nők (vállalkozók, politikusok, pedagógusok stb.)

* Workshopok és készségfejlesztő tréningek

**Témák lehetnek:** vezetői készségek, hatékony kommunikáció, közösségszervezés, konfliktuskezelés, döntéshozatal.

1. **Sikeres nők**

**Cél:** Olyan események támogatása, amelyek bemutatják a sikeres nőket különböző területeken – politikában, vállalkozásban, közösségépítésben vagy tudományban –, és segítenek a résztvevőknek felismerni saját lehetőségeiket, fejleszteni készségeiket és motivációt meríteni a példaképek történeteiből.

**Lehetséges programok:**

* Készségfejlesztő workshopok

**Témák:** vezetői készségek, időmenedzsment, hatékony kommunikáció, prezentációs technikák.

* Politikai és közösségi szerepvállalás

**Meghívott vendégek lehetnek:** női képviselők, polgármesterek, alpolgármesterek, helyi és megyei tanácsosok

Ezen pályázati kiírás **2025 április 27. – augusztus 31.** között megszervezésre kerülő rendezvényeket támogatja.

**Pályázhatnak:**

* jogi bejegyzéssel rendelkező civil szervezetek, alapítványok
* pályázatok benyújthatók **2025. április 27. – augusztus 31.** között megvalósuló programokra
* **akik elszámoltak az előző támogatással jelen pályázat benyújtásáig**
* **Figyelem! Egyesületenként maximum 1 pályázat jogosult vissza nem térítendő résztámogatásra (kivéve a szórvány megyéket: Arad, Beszterce-Naszód, Brassó, Fehér, Hunyad, Krassó-Szörény, Máramaros, Szeben, Temes, valamint a kárpáton kívüli megyék).**

## **A pályázat benyújtásához kötelező dokumentumok:**

1. Kitöltött, lepecsételt és aláírt **pályázati űrlap**
2. A **megyei/területi** Nőszervezettel kötött **együttműködési nyilatkozat/egyezmény** másolata, amiből kitűnik, hogy a pályázó az adott megyei/területi Nőszervezettel közösen bonyolítja le a megpályázott programot. Csatolunk egy együttműködési nyilatkozat-javaslatot.

**A fent említett dokumentumokat a következőképpen szükséges beküldeni:**

* Kitöltött **WORD** és aláírt, lepecsételt **.pdf** formátumban legkésőbb **2025.04.15-ig e-mailben a** [**nok@rmdsz.ro**](mailto:nok@rmdsz.ro) **e-mail címre.**
* Papíron, eredeti aláírással és bélyegzővel postai úton, a postázás dátuma legkésőbb 2025.04.15 lehet.

**FONTOS: ÚJRA MEGVÁLTOZOTT A POSTACÍM!** 400489 Kolozsvár, Majális utca, 60 szám. **(400489 Cluj-Napoca, strada Republicii, nr. 60)**. Kapcsolattartó személy: Szőke Timea tel.: 0757688142, e-mail: [**nok@rmdsz.ro**](mailto:nok@rmdsz.ro).

## **Pályázati ütemterv:**

A pályázatok benyújtási határideje: **2025.04.15.**

A pályázók kiértesítésének határideje: **2025.04.20.**

## **Támogatható költségtípusok:**

### **szállítás:**

* + szállítási szolgáltatás elszámolása esetén: csatolni kell a szolgáltatói szerződés másolatát is;
  + a szervezéshez kapcsolódó kiszállások esetében szükséges: menetlevél vagy kiszállási lap fénymásolata, az utazási bizonylatok (jegyek, üzemanyag-bonok) fénymásolatai, valamint a használati megállapodás fénymásolata (ha az autó, amelynek üzemanyag-költségét elszámolják, nem a pályázó szervezet tulajdonában van). Figyelem! Az üzemanyag fogyasztást 7,5 l/100 km-rel kell számolni
  + útiköltség-térítés (résztvevőknek, meghívottaknak) esetében: az utazási bizonylatok (jegyek, üzemanyag-bonok) fénymásolatait, valamint az elszámolási ív fénymásolatát szükséges mellékelni. Figyelem! Az üzemanyag fogyasztást 7,5 l/100 km-rel kell számolni.

### **fogyóanyagok**

### **szállás:**

### egy éjszaka szállásköltsége legtöbb 130 RON/fő/éj lehet,

* + a szállás szolgáltatás elszámolása esetén kell csatolni a szolgáltatói szerződés másolatát is

### a számla mellé kérjük mellékeljen a szállásadó által lepecsételt és aláírt szállásdiagramot;

* **PR anyagok, nyomtatványok, (ajándékok, díjak, meghívók, oklevelek stb.)**
* **terembér és más eszközök bérleti díja**, valamint egyéb szolgáltatások: (csatolni kell a szolgáltatói szerződés másolatát is)
* **honoráriumok**

### **étkezés, protokoll költségek:**

* **a résztvevők étkeztetésére, nem számolható el több, mint a megítélt összeg 25%-a**
* a számla mellé kérünk csatolni egy táblázatot, amely tartalmazza az érintett személyek számát, valamint elszámolt étkezés típusát (a táblázat modelljét az elszámolási összesítővel küldjük.

**Pályázati kifizetés feltételei:**

**A pályázati rendszer utólagos finanszírozással működik.** A megpályázott program megvalósítása után, az elszámolás (az elszámolási útmutatóban foglaltak szerint) továbbítandó az RMDSZ Nőszervezet munkatársának. Az elszámolás jóváhagyása után a megpályázott összeget az RMDSZ folyósítja a pályázatot benyújtó szervezet bankszámlájára.

### **Csak azok a szervezetek pályázhatnak a továbbiakban, akik elszámoltak az előző pályázat költségeivel.**

## **A résztámogatás mértéke és formája:**

**A jelen pályázat keretében legtöbb 3000 lej támogatási összeg igényelhető pályázatonként.** Az összeg megítélése a tervezett program komplexitásától függ, valamint attól, hogy mennyire járul hozzá a célok eléréséhez, illetve a benyújtott pályázatok számától. Előnyben részesülnek a személyes jelenléttel megszervezett programok, és előnyt jelent a több civil szervezettel való együttműködés. A támogatásra javasolt pályázatok esetében a támogatás összege a rendezvény teljes költségvetésétől függően 10% és 90% között alakulhat, minden esetben **a pályázó szervezetnek kell biztosítania a minimum 10% önrészt.**

## **További kritériumok:**

### **Minden szervezet köteles legalább egy héttel a rendezvény előtt elindítani az online kampányt, ehhez tartozik a sajtóban való hirdetés és a Facebook esemény, amelyet a központi Nőszervezethez is el kell juttatni. Ugyanakkor kérünk egy rövid, öt soros beharangozót is, amelyet a központ Nőszervezet kommunikációjában használunk fel. Ebbe kérjük foglalják bele a következő információkat: KI, MIT, HOL, MIKOR és MIÉRT szervez** – ez elengedhetetlen feltétele az utólagos elszámolásnak!

**Az esemény után, legtöbb 24 órán belül minden szervezet kötelezően fotókkal ellátott beszámolót küld a központi Nőszervezetnek, a** [**nok@rmdsz.ro**](mailto:nok@rmdsz.ro) **címre.**

**Ezen kritériumok teljesítése feltétele egy következő pályázat támogatásának.**

### **Annak érdekében, hogy az esemény és a beszámoló a központi Nőszervezet Facebook oldalán is megosztásra kerüljön, kérünk publikáljátok a saját Facebook oldalaitokon is.**

## **Arculati elemek használata:**

A pályázatban foglalt programok lebonyolításakor, minden nyomtatott anyag esetében (meghívó, levelek, program, sajtóhír, stb.) a pályázó köteles az RMDSZ és az RMDSZ Nőszervezetének logóját feltüntetni. Ugyanakkor a pályázók saját honlapjukon (feltéve, ha rendelkeznek) kötelezően fel kell tüntessék a **Romániai Magyar Demokrata Szövetséget és az RMDSZ Nőszervezetét, mint támogatókat**. Abban az esetben, ha a program támogatóinak körében a Romániai Magyar Demokrata Szövetség hozzájárulása a legjelentősebb, **fő támogatóként** kell megjeleníteni.

**Értékelési szempontok**

* a rendezvény témájának jelentősége és időszerűsége
* a program által közvetlenül érintett személyek száma
* a helyszínek száma
* a helyi közösség bevonásának mértéke
* helyi civil szervezetekkel való együttműködés mértéke
* a tervezett médiakampány megvalósíthatósága
* a rendezvény ötletessége, megvalósításának kreativitása, igényessége

### **Elszámolási határidő: a rendezvény időpontjától számított maximum 2 hónap/ 60 nap**

### **Az ezután beérkezett elszámolásokat nem tudjuk elfogadni, így az esemény támogatása elmarad.**

A programokon **jelenléti ív** kitöltése kötelező. Kérjük a csatolt jelenléti ívet használni, valamint **a kitöltött jelenléti ív másolatának beküldése kötelező.**